11. ΝΟΜΟΘΕΤ. ΔΙΑΤΑΓΜΑ υπ’ αριθ. 1273 της 15/17 Νοεμ. 1972 (ΦΕΚ Α΄203)  Περί Διευθύνσεως Εγκληματολογικών Υπηρεσιών Διεύθυνσις Εγκληματολογικών Υπηρεσιών Άρθρ.1.-Συγχωνεύονται δια του παρόντος και αποτελούν αύται εφεξής ενιαίαν υπηρεσίαν υπό τον τίτλον «ΔΙΕΥΘΥΝΣΙΣ ΕΓΚΛΗΜΑΤΟΛΟΓΙΚΩΝ ΥΠΗΡΕΣΙΩΝ» αι μέχρι τούδε λειτουργούσαι Διευθύνσεις Εγκληματολογικών Υπηρεσιών Χωροφυλακής και Αστυνομίας Πόλεων. Αποστολή Δ.Ε.Υ. Άρθρ.2.-Η Διεύθυνσις Εγκληματολογικών Υπηρεσιών (Δ.Ε.Υ.): α.Παρακολουθεί την εγκληματικότητα, συγκεντρώνει και ταξινομεί πάντα τα στοιχεία σημάνσεως των εγκληματούντων, εισηγείται τα προσφορωτέραν δίωξιν του εγκλήματος νομοθετικά ή άλλα μέτρα και συντονίζει την δράσιν των εν άρθρ. 3 του παρόντος περιφερειακών εγκληματολογικών υπηρεσιών. β.Διεξάγει την υπηρεσίαν εξακριβώσεως της ταυτότητος των εγκληματιών, βάσει της δακτυλοσκοπικής και πάσης ετέρας προσφόρου επιστημονικής μεθόδου. γ.Εφαρμόζει επισημονικάς και τεχνικάς μεθόδους δια την διερεύνησιν του τόπου τελέσεως εγκλημάτων, την περισυλλογήν και αξιοποίησιν των ιχνών και την βάσει τούτων ανακάλυψιν των δραστών. δ.Οργανώνει τας εγκληματολογικάς αναζητήσεις προς σύλληψιν καταζητουμένων και ανεύρεσιν εξαφανισθέντων ατόμων και κλαπέντων ή απολεσθέντων αντικειμένων. ε.Παρέχει εις τας αρμοδίας αρχάς τας αιτούμενας παρ’ αυτών πληροφορίας προς πρόληψιν και καταστολήν των εγκλημάτων. ς.Τηρεί την επαφήν των αστυνομικών υπηρεσιών, ή και άλλων αρχών του Κράτους, μετά του Διεθνούς Οργανισμού Εγκληματολογικής Αστυνομίας (INTERPOL) και των Εθνικών Κεντρικών Γραφείων των Κρατών Μελών αυτού. ζ.Μεριμνά δια την επαγγελματικήν επιμόρφωσιν, εις την εγκληματολογικήν επιστήμην και τέχνην, των ανδρών των Σωμάτων Ασφαλείας και πάσης ετέρας υπηρεσίας, ασχολουμένης οπωσδήποτε με την δίωξιν του εγκλήματος. Συγκρότησις-Υπαγωγή της Δ.Ε.Υ. ΄Αρθρ.3.-1.Η Διεύθυνσις Εγκληματολογικών Υπηρεσιών συγκροτείται εκ της Κεντρικής Υπηρεσίας και των περιφερειακών υπηρεσιών αυτής. 2.Η Κεντρική Υπηρεσία της Δ.Ε.Υ. αποτελείται εξ 8 τμημάτων κατανεμομένων εις δύο Υποδιευθύνσεις ως ακολούθως: ΥΠΟΔΙΕΥΘΥΝΣΙΣ Α΄ 1.Τμήμα Διοικητικών-Οικονομικόν. 2.    » Δακτυλοσκοπικόν. 3.    » Φωτογραφικόν. 4.    » Εργαστηρίων και Χημείου. ΥΠΟΔΙΕΥΘΥΝΣΙΣ Β΄ 1.Τμήμα Εξερευνήσεως. 2.    » Εθνικού Γραφείου Ελλάδος INTERPOL 3.    » Στατιστικής. 4.    » Αρχειών. 3.Αι περιφερειακαί υπηρεσίαι της Δ.Ε.Υ. αποτελούνται εκ των κάτωθι λειτουργουσών ήδη υπηρεσιών: α.Της Υποδιευθύνσεως Εγκληματολογικών Υπηρεσιών Βορείου Ελλάδος. β.Των Εγκληματολογικών Εργαστηρίων. γ.Των Συνεργείων Εγκληματολογικής Σημάνσεως. 4.Η Δ.Ε.Υ. υπάγεται απ’ ευθείας εις τον Υπουργόν Δημοσίας Τάξεως. Η Υποδιεύθυνσις Εγ-    (Αντί της σελ.170,01) Σελ.170,01(α) Τεύχος 477-Σελ.11  Υπηρεσία Εγκληματολογικών Αναζητήσεων 4.ΑΑ.γ.9-11   1254 Εγκληματολογικών Υπηρεσιών Βορείου Ελλάδος υπάγεται απ’ ευθείας εις την Κεντρικήν Υπηρεσίαν. Τα Εγκληματολογικά Εργαστήρια και τα Συνεργεία Εγκληματολογικής Σημάνσεως υπάγονται, εις ό,τι αφορά την εκτέλεσιν της αποστολής των, εκπαίδευσιν και τεχνικόν εξοπλισμόν των, εις την Κεντρικήν Υπηρεσίαν. 5.Αι περιφερειακαί υπηρεσίαι αλληλογραφούν απ’ ευθείας μετά της Κεντρικής Υπηρεσίας, ως προς τα θέματα της αποστολής των. 6.Η σύστασις νέων τμημάτων της Κεντρικής Υπηρεσίας της Δ.Ε.Υ. και η ένταξις αυτών εις τας εν παρ. 2 του παρόντος άρθρου Υποδ/νσεις καθώς και η σύστασις νέων περιφερειακών υπηρεσιών αυτής, δύναται να γίνη δια του κατ’ άρθρ. 10 Κανονισμού λειτουργίας της Δ.Ε.Υ., ως και δι’ εκδιδομένων εκάστοτε τη προτάσει του Υπουργού Δημοσίας Τάξεως Β.Δ/των και των αρμοδίων κατά περίπτωσιν Υπουργών. Διευθυντής Άρθ.4.-1.Διευθυντής της Δ.Ε.Υ. τοποθετείται εισαγγελεύς από του βαθμού του Αντεισαγγελέως Εφετών και άνω, αποσπώμενος παρ’ αυτή δια Β.Δ/τος, εκδιδομένου προτάσει του Υπουργού Δικαιοσύνης μετ’ απόφασιν του Ανώτατου Δικαστικού Συμβουλίου. Κατά τον αυτόν τρόπον και εκ των αυτών εισαγγελέων ορίζεται και εισαγγελεύς προς αναπλήρωσιν του Διευθυντού, εν ελλείψει ή απουσία αυτού. 2.Εις τας περιπτώσεις των εν τη προηγουμένη παραγράφω αποσπάσεων δεν έχουν εφαρμογήν οι περιορισμοί των παρ. 1 εως και 4 του άρθρ. 49 του Ν.Δ. 962/1971 «περί Κώδικος Δικαστικών Λειτουργών». 3.Ο Διευθυντής ευθύνεται έναντι του Υπουργού Δημοσίας Τάξεως δια την εύρυθμον λειτουργίαν της Υπηρεσίας και την εκτέλεσιν των αποστολών αυτής, ειδικώτερον δε: α.Προΐσταται της Δ.Ε.Υ. β.Έχει επί του προσωπικού των υπηρεσιών της Διευθύνσεως Εγκληματολογικών Υπηρεσιών, (Κεντρικής και Περιφερεικών) τας δια τον Ανώτερον Διοικητήν Χωροφυλακής και τον Διευθυντήν Αστυνομικής Διευθύνσεως καθοριζομένας υπό των οικείων διατάξεων αρμοδιότητας, όσον αφορά εις την επιβολήν πειθαρχικών ποινών, κατά τα ειδικώτερον οριζόμενα υπό του εν άρθρ. 10 του παρόντος Κανονισμού. γ.Διατάσσει την ενέργειαν διοικητικών εξετάσεων κατά του προσωπικού της Κεντρικής Υπηρεσίας και του Διευθυντού της Υποδιευθύνσεως Εγκληματολογικών Υπηρεσιών Βορείου Ελλάδος, συμφώνως πρός τας εκάστοτε ισχυούσας περί ταύτης διατάξεις. δ.Χορηγεί τας πάσης φύσεως αδείας των εν τη Κεντρική Υπηρεσία βοηθών Διευθυντών, των Τμηματαρχών, των αναπληρωτών αυτών, ως και του Διευθυντού Υποδιευθύνσεως Εγκληματολογικών Υπηρεσιών Βορείου Ελλάδος. ε.Συντάσσει τα φύλλα ποιότητος, πληροφοριακά σημειώματα και ειδικάς εκθέσεις αποστρατείας των παρά τη Κεντρική Υπηρεσία βοηθών-Διευθυντών. Επί τούτων γνωματεύει εις ας περιπτώσεις απαιτείται γνωμάτευσις κατά τας ισχυούσας διατάξεις, ο οικείος Αρχηγός. ς.Ενεργεί, εγκρίσει του Υπουργού Δημοσίας Τάξεως, επιθεωρήσεις περιφερειακών υπηρεσιών είτε αυτοπροσώπως είτε δια τινος των παρ’ αυτώ αξιωματικών, ανηκόντων εις το Σώμα παρ’ ω λειτουργεί η επιθεωρουμένη υπηρεσία. Βοηθοί-Διευθυνταί Άρθρ.5.-1.Παρά τη Κεντρική Υπηρεσία της Δ.Ε.Υ. συνιστώνται δύο θέσεις βοηθών - Διευθυντών. Η μία τούτων πληρούται δια Συνταγματάρχου Χωροφυλακής, ή δε ετέρα δι’ Αστυνομικού Διευθυντού Α΄ Τάξεως, λαμβανομένων αντιστοίχως εκ της οργανικής δυνάμεως του οικείου Σώματος. 2.Έκαστος των βοηθών-Διευθυντών τοποθετείται δι’ αποφάσεως του Υπουργού Δημοσίας Τάξεως, ως προϊστάμενος μιας των δυο Υποδιευθύνσεων της Δ.Ε.Υ., περί ων το άρθρ. 3 παρ. 2 του παρόντος, έχει δε εφ’ ολοκλήρου του προσωπικού της Κεντρικής Υπηρεσίας του Σώματος, εις ο και ούτος ανήκει, τας υπό των οικείων διατάξεων καθοριζομένας, δια τον Ανώτερον Διοικητήν Χωροφυλακής και τον Διευθυντήν Αστυνομικής Διευθύνσεως, αντιστοίχως αρμοδιότητας, εκτός των εν άρθρ. 4 του παρόντος ασκουμένων υπό του Διευθυντού της Δ.Ε.Υ. Ο εκ των βοηθών-Διευθυντών Συνταγματάρχης Χωροφυλακής έχει τας αυτάς αρμοδιότητας και επί του προσωπικού της Υποδιευθύνσεως Εγκληματολογικών Υπηρεσιών Βορείου Ελλάδος.  Σελ.170,02(α) Τεύχος 477-Σελ.12  Υπηρεσία Εγκληματολογικών Αναζητήσεων 4.ΑΑ.γ.11   1255 3.Ο βοηθός-Διευθυντής ειδικώτερον: α.Ευθύνεται έναντι του Διευθυντού δια την εύρυθμον και αποδοτικήν λειτουργίαν του ανατιθεμένου αυτώ τομέως της Υπηρεσίας. β.Χορηγεί τας πάσης φύσεως, αδείας εις το παρά τη Κεντρική Υπηρεσία αστυνομικόν και λοιπόν προσωπικόν του Σώματος, εις ο και ούτος ανήκει, εξαιρέσει των χορηγουμένων υπό του Διευθυντού. γ.Συντάσσει τα φύλλα ποιότητος, πληροφοριακά σημειώματα και ειδικάς εκθέσεις αποστρατείας των παρά τη Κεντρική Υπηρεσία αξιωματικών, ανθυπασπιστών και ανθυπαστυνόμων του Σώματος, εις ο και ούτος ανήκει. Επί τούτων γνωματεύει, ο Διευθυντής της Δ.Ε.Υ. Ο βοηθός-Διευθυντής Συνταγματάρχης Χωροφυλακής συντάσσει επίσης και τα φύλλα ποιόητητος, πληροφοριακά σημειώματα και ειδικάς εκθέσεις αποστρατείας του Διευθυντού της Υποδιευθύνσεως Εγκληματολογικών Υπηρεσιών Βορείου Ελλάδος, επί των οποίων γνωματεύει, εις ας περιπτώσεις απαιτείται γνωμάτευσις, ο Διευθυντής της Δ.Ε.Υ. δ.Γνωματεύει, κατά περίπτωσιν, επί των φύλλων ποιότητος πληροφοριακών σημειωμάτων και ειδικών εκθέσεων απολύσεως, ως και επί των εκθέσεων υπηρεσιακής δράσεως και επιδόσεως ή τοιούτων ικανότητος του παρά τη Κεντρική Υπηρεσία υπηρετούντος κατωτέρου αστυνομικού και διοικητικού γενικώς προσωπικού του Σώματος εις ο ανήκει. ε.Ασκεί επί του παρά τη Κεντρική Υπηρεσία αστυνομικού και λοιπού προσωπικού του Σώματος εις ο ανήκει ούτος, την υπό των οικείων διατάξεων προβλεπομένην δικαιοδοσίαν ασκήσεως πειθαρχικού ελέγχου. 4.Εις την άσκησιν των υπό στοιχ. α΄ της προηγουμένης παραγράφου καθηκόντων ο Συνταγματάρχης, βοηθός-Διευθυντής, επικουρείται και αναπληρούται υπό ενός Αστυνομικού Διευθυντού Β΄τάξεως, ο δε Αστυνομικός Διευθυντής Α΄ βοηθός-Διευθυντής, υπό ενός Αντισυνταγματάρχου Χωροφυλακής. Ο Αντισυνταγματάρχης και ο Αστυνομικός Διευθυντής Β΄ τάξεως, οίτινες λαμβάνονται εκ της οργανικής δυνάμεως του οικείου Σώματος, κατά τα λοιπά έχουν εφ’ ολοκλήρου του προσωπικού του Σώματος εις ο ανήκουν τας υπό των οικείων διατάξεων καθοριζομένας δι’ Υποδιοικητήν Ανωτέρας Διοικήσεως Χωροφυλακής και Υποδιευθυντήν Αστυνομικής Διευθύνσεως, αντιστοίχως, αρμοδιότητας. Τα ειδικώτερα καθήκοντα και αι αρμοδιότητες τούτων καθορίζονται δι’ αποφάσεως του Υπουργού Δημοσίας Τάξεως προτάσει του Διευθυντού της Δ.Ε.Υ. Το άρθρ. 5 κατηργήθη δια του άρθρ. 51 Νόμ. 671/1977 (ανωτ. σελ. 24,587), καθ’ ο μέρος αφορά τους συντάκτας φύλλων ποιότητος και ειδικών εκθέσεων αποστρατείας των αξιωματικών Χωρ/κής, Αστυνομίας Πόλεων και Πυροσβ. Σώματος. Τμηματάρχαι Άρθρ.6.-1.Τμηματάρχαι ορίζονται Ταγματάρχαι Χωροφυλακής και Αστυνόμοι Α΄ τάξεως ή Μοίραρχοι ή Αστυνόμοι Β΄ τάξεως εις ίσον αριθμόν εξ εκάστου Σώματος, άνευ αυξήσεως της οργανικής δυνάμεως αυτών. Κατ’ εξαίρεσιν εις το Τμήμα Εργαστηρίων-Χημείου, ο προϊστάμενος και οι λοιποί αξιωματικοί δύνανται να φέρουν βαθμόν ανώτερον του Ταγματάρχου ή Αστυνόμου Α΄ τάξεως, εφ’ όσον είναι επιστήμονες αξιωματικοί ειδικών υπηρεσιών των Σωμάτων. 2.Οι Τμηματάρχαι έχουν επί του υπό υπ’ αυτούς αστυνομικού και λοιπού προσωπικού του Σώματος εις ο και ούτοι ανήκουν, δικαιοδοσίαν Διοικητού Αστυνομικού Τμήματος, όσον αφορά εις την άσκησιν πειθαρχικού ελέγχου, ειδικώτερον δε: α.Ευθύνονται έναντι του προϊσταμένου της οικείας Υποδιευθύνσεως βοηθού-Διευθυντού δια την εύρυθμον και αποδοτικήν λειτουργίαν του Τμήματός των. β.Συντάσσουν, κατά περίπτωσιν, τα φύλλα ποιότητος, πληροφοριακά σημειώματα και ειδικάς εκθέσεις απολύσεως, ως και τας εκθέσεις υπηρεσιακής δράσεως και επιδόσεως ή τοιαυτής υπηρεσιακής ικανότητος του υπ’ αυτούς κατωτέρου αστυνομικού και διοικητικού γενικώς προσωπικού του Σώματος εις ο ούτοι ανήκουν. 3.Εις τα Τμήματα, εις τα οποία προΐσταται αξιωματικός του ενός Σώματος, τοποθετείται ως βοηθός και αναπληρωτής αυτού αξιωματικός του ετέρου Σώματος, όστις ασκεί επί του αστυνομικού και λοιπού προσωπικού του Τμήματος του Σώματος, εις ο και ούτος ανήκει, τας δια τον Τμηματάρχην καθοριζομένας εις τας προηγουμένας παραγράφους του παρόντος άρθρου αρμοδιότητας. Λοιπόν προσωπικόν Άρθρ.7.-1.Το αναγκαιούν δια την λειτουργίαν της Κεντρικής Υπηρεσίας της Δ.Ε.Υ. λοιπόν προσωπικόν λαμβάνεται εξ αξιωματικών, ανθυπασπιστών, ανθυπαστυνόμων, κατωτέρων οργάνων και διοικητικών υπαλλήλων Χωροφυλακής και Αστυνομίας Πόλεων, άνευ αυξήσεως της οργανικής δυνάμεως αυτών. 2.Το εν τη προηγουμένη παραγράφω προσωπικόν λαμβάνεται εις ποσοστόν 50% εξ εκάστου των Σωμάτων. Η δύναμις αύτη, κατά τον καθορισμόν της εις προσωπικόν συνθέσεως των Τμημάτων και γραφείων, κατανέμεται ως ακολούθως: α.Προκειμένου περί αξιωματικών και ανθυπασπιστών-ανθυπαστυνόμων εις ποσοστόν 50% εξ εκάστου βαθμού. β.Προκειμένου περί του κατωτέρου αστυνομικού και διοικητικού γενικώς προσωπικού εις ποσοστόν 50% εξ εκάστου Σώματος συνολικώς δι’ όλους τους βαθμούς.  (Αντί της σελ.170,03(α) Σελ.170,03(β) Τεύχος 677-Σελ.7  Υπηρεσία Εγκληματολογικών Αναζητήσεων 4.ΑΑ.γ.11   1256 Σύνθεσις Άρθρ.8.-1.Η οργανική σύνθεσις της Κεντρικής Υπηρεσίας της Δ.Ε.Υ. καθορίζεται κατά βαθμούς ως ακολούθως: Συνταγματάρχαι και Αστυνομικοί Διευθυνταί Α΄ τάξεως  2 Αντισυνταγματάρχαι και Αστυνομικοί Διευθυνταί Β΄ τάξεως  2 Ταγματάρχαι-Μοίραρχοι και Αστυνόμοι Α΄ και Β΄ τάξεως   16 Υπομοίραρχοι-Ανθυπομοίραρχοι και Υπαστυνόμοι Α΄και Β΄ τάξεως 20 Ανθυπασπισταί και Ανθυπαστυνόμοι 16 Ενωμοτάρχαι, Αρχιφύλακες, Υπενωμο- τάρχαι, Υπαρχιοφύλακες, Χωροφύλακες και Αστυφύλακες.    128 Διοικητικοί υπάλληλοι  12 2.Εις την ως άνω συνολικήν σύνθεσιν των αξιωματικών περιλαμβάνονται και οι επιστήμονες αξιωματικοί ειδικών υπηρεσιών των Σωμάτων, ανεξαρτήτως του βαθμού αυτών. 3.Η εν τη προηγουμένη παραγράφω σύνθεσις δύναται να αυξομειούται δι’ αποφάσεως του Υπουργού Δημοσίας Τάξεως, υπό τους εν άρθρ. 5,6 και 7 του παρόντος περιορισμούς. 4.Η εις την Δ.Ε.Υ. τοποθέτησις προσωπικού ή εκ ταύτης μετάθεσις τούτου πραγματοποιείται μετά γνώμην του Διευθυντού αυτής. Δαπάναι Άρθρ.9.-Αι δαπάναι στεγάσεως, ειδικού εξοπλισμού, προμηθειών και λειτουργίας της Δ.Ε.Υ., ως και αι πάσης φύσεως τοιαύται, αι προκαλούμεναι εκ της συμμετοχής της Χώρας εις τον Διεθνή Οργανισμόν Εγκληματολογικής Αστυνομίας (INTERPOL) βαρύνουν τον προϋπολογισμόν του Υπουργείου Δημοσίας Τάξεως. Κανονισμός λειτουργίας Άρθρ.10.-Δια κανονισμού, κυρουμένου δια Β.Δ/τος εκδιδομένου προτάσει του Υπουργού Δημοσίας Τάξεως, καθορίζονται τα της εσωτερικής λειτουργίας της Δ.Ε.Υ., ιδία δε: α.Η αρμοδιότης, διάρθρωσις και λειτουργία εν γένει των Τμημάτων και Γραφείων της Κεντρικής Υπηρεσίας της Δ.Ε.Υ. ως και των περιφερειακών υπηρεσιών ταύτης. β)Αι αρμοδιότητες και τα καθήκοντα του Διευθυντού, βοηθών-Διευθυντών και αναπληρωτών αυτών, των Τμηματαρχών, των προϊσταμένων γραφείων και του λοιπού προσωπικού. γ.Τα της υποβολής εις εγκληματολογικήν σήμανσιν (δακτυλοσκόπησιν, ανθρωπομέτρησιν και φωτογράφησιν) και ανακοινώσεως των στοιχείων σημάνσεως. Τελικαί διατάξεις Άρθρ.11.-1.Τα αρχεία της Διευθύνσεως Εγκληματολογικών Υπηρεσιών Χωροφυλακής και της παρά τω Αρχηγείω Αστυνομίας Πόλεων Διευθύνσεως Εγκληματολογικών Υπηρεσιών παραδίδονται εις την Δ.Ε.Υ. 2.Κυρούται, αφ’ ης εξεδόθη, η υπ’ αριθ. 2354Φ1/66 από 2.5.1972 απόφασις του Υπουργού Δημοσίας Τάξεως «περί συστάσεως Διευθύνσεως Εγκληματολογικών Υπηρεσιών Ελλάδος». Μεταβατικαί διατάξεις Άρθρ.12.-1.Ο δυνάμει του από 20/22.4.1972 Β.Δ/τος αποσπασθείς, ως προϊστάμενος των Εγκληματολογικών Υπηρεσιών του Υπουργείου Δημοσίας Τάξεως, εισαγγελεύς, θεωρείται αποσπασθείς παρά της Δ.Ε.Υ. ως Διευθυντής ταύτης. 2.Μέχρι της εκδόσεως του κατ’ .άρθρ. 10 του παρόντος Κανονισμού η λειτουργία της Δ.Ε.Υ. διέπεται υπό των διατάξεων του Π.Δ. της 14/14 Ιουν. 1929 «περί Κανονισμού της παρά τω Υπουργείω Εσωτερικών Διευθύνσεως Εγκληματολογικών Υπηρεσιών, εργαστηριών και συνεργείων Εγκληματολογικής Σημάνσεως» ως τροποποιηθέν ισχύει. Καταργούμεναι διατάξεις Άρθρ.13.-1.Επιφυλασσομένης της διατάξεως του άρθρ. 12 παρ. 2 του παρόντος, από της ενάρξεως της ισχύος αυτού καταργούνται αι διατάξεις: α.Του Π.Δ. της 14/14 Ιουν. 1929 «περί κανονισμού της παρά τω Υπουργείω των Εσωτερικών Γενικής Διευθύνσεως Ε.Υ. των Εγκληματολογικών Εργαστηρίων και Εργαστηρίων Εγκληματολογικής Σημάνσεως». β.Του Π.Δ. της 4/16 Απρ. 1934 «περί συμπληρώσεως του από 14 Ιουν. 1929 Π.Δ/τος «περί κανονισμού των Εγκληματολογικών Υπηρεσιών». γ.Της υπ’ αριθ. 2354Φ1/66 από 2.5.1972 αποφάσεως του Υπουργού Δημοσίας Τάξεως «περί συστάσεως Διευθύνσεως Εγκληματολογικών Υπηρεσιών Ελλάδος». 2.Καταργείται επίσης πάσα γενική ή ειδική διάταξις αντικειμένη εις τας διατάξεις του παρόντος. Έναρξις ισχύος Άρθρ.14.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   Σελ.170,04(β) Τεύχος 677-Σελ.8  Υπηρεσία Εγκληματολογικών Αναζητήσεων 4.ΑΑ.γ.11   1257  